CELEX: 62021CN0714
Language: mt
Date: 2021-11-25 00:00:00
Title: Kawża C-714/21 P: Appell ippreżentat fil-25 ta’ Novembru 2021 minn Françoise Grossetête (T-722/19) mis-sentenza mogħtija mill-Qorti Ġenerali (Il-Ħames Awla) fil-15 ta’ Settembru 2021 fil-Kawżi magħquda T-720/19 sa T-725/19, Ashworth et vs Il-Parlament

24.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/22
            
         
      Appell ippreżentat fil-25 ta’ Novembru 2021 minn Françoise Grossetête (T-722/19) mis-sentenza mogħtija mill-Qorti Ġenerali (Il-Ħames Awla) fil-15 ta’ Settembru 2021 fil-Kawżi magħquda T-720/19 sa T-725/19, Ashworth et vs Il-Parlament
      (Kawża C-714/21 P)
      (2022/C 37/29)
      Lingwa tal-kawża: il-Franċiż
      
         Partijiet
      
      
         Appellanti: Françoise Grossetête (rappreżentanti: J. M. Martínez Gimeno, abogado, D. Sarmiento Ramírez-Escudero, abogado, E. Arnaldos Orts, abogado, F. Doumont, avocat)
      
         Parti oħra fil-proċedura: Il-Parlament Ewropew
      
         Talbiet
      
      
                  —
               
               
                  Tannulla s-sentenza appellata fit-totalità tagħha;
               
            
                  —
               
               
                  Tiddeċiedi l-kawża u tannulla d-deċiżjoni tal-Parlament li tinsab fin-noti ta’ ffissar tad-drittijiet għall-pensjoni komplementari dovuti lill-appellanti, sa fejn din tistabbilixxi tnaqqis speċjali ta’ 5 % mill-ammont nominali tal-pensjoni tagħha, imħallas direttament fil-fond ta’ pensjoni komplementari volontarja;
               
            
                  —
               
               
                  Tikkundanna lill-Parlament Ewropew għall-ispejjeż tal-proċedura tal-appell u tal-proċedura quddiem il-Qorti Ġenerali fil-Kawża T-722/19.
               
            
         Aggravji u argumenti prinċipali
      
      L-aggravji huma bbażati: (i) fuq in-nuqqas ta’ kompetenza tal-Bureau sabiex jadotta d-deċiżjoni tal-Bureau tal-2018, b’mod partikolari, sa fejn din tistabbilixxi kundizzjonijiet materjali għad-drittijiet li kienu fil-proċess li jinkisbu qabel id-dħul fis-seħħ tar-Regolamenti tal-Persunal; (ii) fuq ksur tal-ewwel sentenza tal-Artikolu 27(2) tar-Regolamenti tal-Persunal minħabba n-nuqqas ta’ osservanza tad-drittijiet li kienu fil-proċess li jinkisbu qabel id-dħul fis-seħħ ta’ dawn tal-aħħar; (iii) fuq ksur kemm tal-prinċipju ta’ ugwaljanza u ta’ nondiskriminazzjoni kif ukoll tal-prinċipju ta’ proporzjonalità; (iv) fuq il-ksur tal-prinċipju ta’ ċertezza legali (assenza ta’ miżuri tranżitorji) u tal-prinċipju ta’ aspettattivi leġittimi.